નવી દિલ્હીઃ પાકિસ્તાની મૂળના ગાયક અદનાન સામીએ પોતાની પત્ની અને પુત્રી સાથે શુક્રવારે પ્રધાનમંત્રી નરેન્દ્ર મોદીની મુલકાત કરી હતી. અદનાને પીએમને મદીના શહેરથી લાવેલી મીઠાઈ ભેટ કરી. મુલાકાત દરમિયાન તેઓ 40 મિનિટ સાથે રહ્યા. આ દરમિયાન પીએમ મોદીએ અદનાની પુત્રી મદીનાને વહાલ કર્યું. આ મુલાકાત બાદ અદનાને કહ્યું કે, ‘અમે અમારી પહેલી પુત્રી સાથે પ્રધાનમંત્રીને મળ્યાં અને આ મારા માટે અને મારી પત્ની માટે ખુબ જ ભાવુક ક્ષણ હતી.’